ग्राम पंचायत की इस भूमि को लेकर बढ़ रहे तनाव के चलते ददलाना ग्राम पंचायत मंगलवार की दोपहर पानीपत में करनाल रेंज के आई.जी. से मिले और पूरे मामले की जानकारी देते हुए कार्रवाई करने की मांग की। ददलाना गांव के सरपंच दीपक ने बताया कि पहले भी फायरिंग के चलते पट्टेदार भूमि को छोड़ चुके हैं। दूसरे पट्टेदारों ने भी सुरक्षा की मांग की है। सरपंच ने बताया कि अभी वे आई.जी. से मिलकर गांव में लौटे ही थे कि देर शाम को दूसरे गांव के लोगों ने उनकी भूमि पर जाकर एक बार फिर हवाई फायर किए।